Klaipėdos–Kukuliškių miškai
55°45′55″ š. pl. 21°06′04″ r. ilg.﻿ / ﻿55.76528°š. pl. 21.10111°r. ilg.﻿ / 55.76528; 21.10111 Klaipėdos-Kukuliškių miškai – miškai vakarų Lietuvoje, Klaipėdos rajone ir Klaipėdos miesto šiaurinėje dalyje, iš vakarų ribojami Baltijos jūros. Tęsiasi nuo Klaipėdos Pušyno ir Universiteto mikrorajonų pietuose iki Olando kepurės kalno šiaurėje. Priklauso Kretingos miškų urėdijai, Klaipėdos girininkijai, šiaurinė dalis patenka į Pajūrio regioninį parką. Apima 16,3 km² plotą. Masyvą sudaro Kukuliškių, Klaipėdos, Girulių ir Melnragės miškai. Miškai auga ant Baltijos jūros stačiašlaičių terasų, jūros pakrantėje pereinančių į kopas. Būdingi dirvožemiai – jauriniai šilaininiai smėliai. Miško šiaurės rytuose telkšo Kalotės ežeras, prie Šarlotės – Mumlaukis, prateka Danės intakas Purmalė. Medynai: pušynai: 65 % beržynai: 19 % juodalksnynai: 11 % eglynai: 4 % ąžuolynai: 1 % Jaunuolynai sudaro 39 % medynų, pusamžiai medžiai 58 %, pribręstantys 3 %. Klaipėdos-Kukuliškių miškuose sutinkami šernai, briedžiai, stirnos, lapės, usūriniai šunys. Šalia Girulių yra Girulių botaninis zoologinis draustinis. Miškų masyvą kerta Klaipėdos–Šiaulių geležinkelis bei plentas  2217  Klaipėda–Dargužiai–Karklė . Šalia įsikūrusios gyvenvietės: Klaipėda (Giruliai, Melnragė, Pušynas, Universitetas, Miškas, Mažasis Kaimelis, Šarlotė, Medelynas, Miško dvaras), Kalotė, Bendikai, Kukuliškiai, Karklė.